《题闻政堂》
宋代·李松龄

先生敛经纶，筹帷赞西方。一朝去幕府，委佩朝明光。

召见天叹晚，占对何琅琅。小试分顾忧，持麾来边疆。

善政期必闻，明训思对扬。朝夕惧有阙，萧然坐斯堂。

讼缿亦已空，燕寝凝清香。他年报政归，从渠爱甘棠。

作者简介：李松龄，德安（今属江西）人。孝宗乾道元年（一一六五）周因为德安教授时领乡荐，后举进士。事见《周文忠集》卷七二《邵阳郡丞周府君因墓志铭》。